钦定古今图书集成/明伦汇编/闺媛典/第076卷 > 耿志明妻董氏
## 钦定古今图书集成/明伦汇编/闺媛典/第076卷 > 耿志明妻董氏

按元氏《县志》：董氏乡民耿志明妻。耿死，誓不再嫁。邻
母常劝谢曰：“妇人从一耳。”氏无出。夫兄志道与氏兄
董守顺合谋逐氏，约共分其田产聘物，遂许邻县鲁
某，氏不从，二人讼之官，诬以桑间之事，县令怒，下狱。
有敢称氏枉者，辄笞之，立命隶，必嫁也而后报。逼者
急于星火，氏计无复之，绐之曰：“妾弱质，敢违命，但嫁
人而不别旧夫人情乎？”众许持缗冢上，呼天痛哭。人
见久伏不起，往视之，则血流满地，颈不续矣。诸人失
色惊走，令亦深病之。氏侄董腾蛟为姑称冤，语出不
逊，令疑其与谋，坐以奸杀姑母，若氏之死有因。久之，
公论渐明，为氏昭雪。氏死之后，频年大旱，人皆流离，
众谓氏沉冤所致。